بلژیکده بروکسل بؤلگه حکومتی، آرالارین‌دا اسکاتیش فولد، بنگال و ساوانانین دا اولدوغو بعضی هیبرید پیشیک جینسلرینین یئتیشدیریلمه‌سینی و ساتماسینی قاداغان ائتدی.
بلژیک مطبوعاتین‌دا یئر آلان خبرلره گؤره، حیوان ساغلیغی شوراسینین توصیه‌سی ایله بعضی هیبرید پیشیک جینسلرینین ساغلیق و داورانیشسال پوزوقلوقلار گؤستردیگی سببی ایله ده بروکسل‌ده یئتیشدیریلمه‌سی و ساتیلماسی قاداغان اولوندو.
قاداغان اولونان پیشیک جینسلری آراسین‌دا قولاقلاری کسیک گؤرونوش‌لو اسکاتیش فولدون اولدوغو، بونون یئتیشدیرمه پروسه‌سین‌ده ژنتیک موتاسیونا اوغرادیغی و پیشیین جدی آغرییا معروض قالدیغی قید اولوندو.
بنگال و ساوانا جینسلری کیمی تانینان قاپلان گؤرونوش‌لو پیشیکلرین ده ائوجیللشدیریلرک طبیعی حیاتلارین‌دان محروم ائدیلدیگی، بونون دا داورانیش پوزوقلوقلارینا یول آچماسی سببی ایله قاداغان اولوندوغو بیلدیریلدی.
حاضردا بو پیشیک جینسلرینه صاحب شخصلرین، مقاملارا معلومات وئره‌رک رخصت آلماسی لازیم‌دیر.
بلژیکین باشکندی بروکسل‌ده قاداغان اولونان پیشیک جینسلرین‌دن ۶۵ دنه اولدوغو تخمین ائدیلیر.
